**Κινητικότητα φοιτητών για Σπουδές**

   Δικαίωμα συμμετοχής έχουν:

* Φοιτητές εγγεγραμμένοι σε Ίδρυμα Ανώτατης Εκπαίδευσης, κάτοχο [Πανεπιστημιακού Χάρτη Erasmus](http://62.217.125.231/erasmus/images/erasmus/credentials/ECHE_erasmus_UEATH.pdf).
* Φοιτητές εγγεγραμμένοι στο 2ο έτος σπουδών.

     Διάρκεια Μετακίνησης

**Ελάχιστη** Διάρκεια της περιόδου κινητικότητας:  **3 μήνες**
**Μέγιστη** Διάρκεια της περιόδου κινητικότητας:   **12 μήνες**

Ως ημερομηνία έναρξης και λήξης της περιόδου κινητικότητας ορίζεται η πρώτη και η τελευταία ημέρα αντίστοιχα κατά την οποία ο φοιτητής/τρια πρέπει να είναι παρών στο Ίδρυμα/ Οργανισμό Υποδοχής. Δε συνυπολογίζονται οι ημέρες ταξιδίου.

    Διαδικασία Συμμετοχής

Οι φοιτητές υποβάλλουν [αίτηση εκδήλωσης ενδιαφέροντος](http://62.217.125.231/erasmus/images/erasmus/official_documents/application_students_erasmus_ueath.pdf) ύστερα από σχετική ανακοίνωση στην ιστοσελίδα της ΑΕΑΘ.

Ως κριτήρια επιλεξιμότητας ορίζονται:

* Ακαδημαϊκή επίδοση (Προς κατοχύρωση χρωστούμενα μαθήματα / βαθμολογία)
* Γνώση της γλώσσας εργασίας
* Διαθέσιμες Θέσεις

Τα αποτελέσματα δημοσιεύονται στην ιστοσελίδα του ιδρύματος.

     Μετά την Επιλογή και Πριν την αναχώρηση

* Μετά την επιλογή του φοιτητή υπογράφεται [Συμφωνία Μάθησης Erasmus+ για Σπουδές](http://62.217.125.231/erasmus/images/erasmus/official_documents/Learning_Agreement_for_studies.pdf) μεταξύ του Ιδρύματος Προέλευσης, του Ιδρύματος Υποδοχής και του φοιτητή/τριας όπου καθορίζεται το πρόγραμμα σπουδών που θα ακολουθήσει ο φοιτητής/τρια στο εξωτερικό, ύστερα από συνεννόηση με τον Ακαδημαϊκό Υπεύθυνο.

**\***Απαραίτητη προϋπόθεση μετακίνησης: τόσο το Ίδρυμα αποστολής όσο και το Ίδρυμα Αποδοχής πρέπει να είναι κάτοχοι του Πανεπιστημιακού Χάρτη Erasmus και να έχει υπογραφεί διμερής συμφωνία μεταξύ των Ιδρυμάτων.

 Στο συγκεκριμένο πρόγραμμα σπουδών αναφέρεται η αντιστοιχία των μαθημάτων με τη χρήση του συστήματος μονάδων ECTS η οποία και εξασφαλίζει την πλήρη αναγνώριση σπουδών. Η περίοδος μετακίνησης για Σπουδές καταγράφεται και στο [Παράρτημα Διπλώματος (Diploma Supplement)](http://62.217.125.231/erasmus/index.php/erasmus/diploma-supplement)

* Χορηγείται στο φοιτητή ο [*Χάρτης του φοιτητή Erasmus+*](http://62.217.125.231/erasmus/images/erasmus/students/5._Erasmus_Student_Charter_GR.pdf) όπου καθορίζονται τα δικαιώματα και οι υποχρεώσεις του φοιτητή/τριας

 Ο μετακινούμενος φοιτητής είναι υποχρεωμένος να είναι εφοδιασμένος με ασφάλεια υγείας.

   Μετά την Επιστροφή

* Ο φοιτητής οφείλει να καταθέσει **Πιστοποιητικό Αναλυτικής Βαθμολογίας** και των ημερομηνιών **έναρξης/λήξης της περιόδου κινητικότητας** από το Ίδρυμα Υποδοχής

 Ο φοιτητής/τρια καλείται να συμπληρώσει **διαδικτυακή τελική έκθεση** (απαραίτητη προϋπόθεση για την ολοκλήρωση της επιχορήγησης).